kardosdrur/scandi-wiki huggingface dataset:
Dagmar Teatret

Dagmar Teatret er en af de ældste nuværende biografer i København. 

Dagmarteatrets teaterbygning samme sted blev revet ned i 1937 og erstattet af det nuværende Dagmarhus. Biografen fungerede under 2. verdenskrig som biograf for den tyske Wehrmacht. Biografen blev renoveret efter krigens afslutning i 1945 og den store sal fremstår stort set som dengang.

I 1952 blev filminstruktøren Carl Th. Dreyer direktør for biografen. Han lagde repertoiret med hovedvægten på kunstnerisk værdifulde værker. Profilen fortsatte, da en anden filminstruktør, Henning Carlsen, i 1968 overtog ledelsen. 

Biografen har siden 1980'erne været drevet af Sandrew Metronome, men blev i 2006 købt af Nordisk Film sammen med søsterbiografen Kinopalæet i Lyngby.

I alt har Dagmar fem sale.

Eksterne henvisninger 
 Dagmar Teatrets hjemmeside

Referecer 

Biografer i København
Etableret i 1939
Indre By (København)
Nordisk Film Biograferne
Concepción

Concepción er en kommune og den næststørste by i Chile. Som kommune har den omkring en million indbyggere.Selve byen har et indbyggertal på .
Byen er hovedstad i den chilenske provins af samme navn og i den chilenske region region VIII (Biobío) og ligger tæt ved Stillehavet ved udmundingen af Biobío-floden. Concepción ligger midt i Chiles nord-sydgående akse og 519 kilometer ad motorvej fra landets hovedstad Santiago. 

Nordvest for Concepción ligger byen Talcahuano ved Concepción-bugten. Mellem Concepción og Talcahuano ligger lufthavnen Carriel Sur.

Centrum af Concepción er planlagt med vinkelrette gader med Plaza de la Independencia som den centrale plaza. Denne del af byen ligger på Biobío-flodens nordlige bred, men flere broer går over floden til bydelen San Pedro de La Paz.

Historie 
Concepción er opkaldt efter jomfru Marias ubesmittede undfangelse og blev grundlagt af Pedro de Valdivia i 1550.
I 1751 blev byen raseret af et jordskælv og en tsunami, og man besluttede derfor i 1764 at flytte byen til dens nuværende sted, hvor den før havde ligget ved den nuværende by Penco.

Den 27. februar 2010 ramte et jordskælv, der blev målt til 8,8 på richterskalaen, den chilenske kyst 115 kilometer fra Concepción.
Byen  blev afskåret fra omverdenen i flere timer efter skælvet, og de første  rapporter meddelte, at vandforsyningen var afbrudt, at en  kemikaliefabrik brændte, og at flere bygninger var styrtet sammen,  blandt andet et femtenetagers højhus.

Referencer

Eksterne henvisninger 

 Ilustre Municipalidad de Concepción 
 Encyclopedia Britannica — Concepción 

Byer i Chile
Etableret i 1550
Holmegård (Branderslev Sogn)

Holmegård er en lille hovedgård, som er oprettet i 1768. Gården ligger i Branderslev Sogn, Lollands Nørre Herred, Maribo Amt, Nakskov Kommune.

Holmegård Gods er på 133,5 hektar

Ejere af Holmegård 

 (1768-1789) Frederik Wilhelm
 (1789-1801) Christian Frederik baron Knuth
 (1801-1804) Adam Christoffer baron Knuth
 (1804-1810) Diderich Diderichsen
 (1810-1823) Christian Heinrich August lensgreve Hardenberg-Reventlow
 (1823-1829) Rasmus Clausen
 (1829-1838) Niels Theisen
 (1838-1855) Niels Jacobsen
 (1855-1890) Carl August Wied
 (1890-1926) Peter Holger Magarus Christian Dornonville de la Cour 
 (1926-1936) Gudrun Carlsdatter Dornonville de la Cour (født Hansen)
 (1936-1965) Peter Holger Skafte Dornonville de la Cour 
 (1965-1997) Per Dornonville de la Cour
 (1997-) Philip Dornonville de la Cour
(2017-) Henriette Frigaard (kun hovedbygningen, ikke jorden)

Kilder 
J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Sød tand

At have en sød tand betyder at man dagligt ofte har en stor lyst til sukkerholdige produkter og fødevarer, som f.eks. slik, chokolade, kager og sodavand. Begrebet 'Sød tand' er en metafor for at man (kroppen, munden, tanden) har brug for sødt, og at man (som individ) egentlig er uforskyldt. Begrebet anvendes udelukkende som humoristisk frase, for at undskylde overforbrug.

Humor
Slang
Torso

Torso er en anatomisk betegnelse for den centrale del af menneskekroppen, hvor hoved, arme og ben ikke er inkluderet.

Eksterne henvisninger 

Anatomi
Initiation

Initiation ( el. indvielse) er indtrædelse i et religiøst fællesskab, og medfører ofte delagtiggørelse i viden og/eller egenskaber og handlinger, som er forbeholdt de indviede og som kan være hemmelige for de uindviede.

Initiation markeres normalt ved et ritual, en såkaldt overgangsrite, initianden gennemgår en liminalfase, der skal fjerne ham/hende for det tidligere liv og føre ham/hende over i det nye.

Overgangsriter
Religion
Down in Albion

Down in Albion er debutalbummet fra det engelske band Babyshambles med Pete Doherty i spidsen. Albummet blev frigivet af Rough Trade Records den 14. november 2005, på trods af at det blev lækket på internettet den 19. oktober. Down in Albion indeholder en genindspilning af deres anden single "Killamangiro" samt et eksperimentelt reggae nummer kaldet "Pentonville". "Pentonville" blev skrevet af Doherty og The General, en ven som han mødte da han sad i Pentonville Fængsel. Albummet blev produceret af Mick Jones som var kendt som guitarist i bandet The Clash. "Down in Albion" tilsigter at være et konceptalbum der fortæller historien om skønheden og udyret. Dette fremgår af navnet på det første nummer på pladen: "La Belle et la Bête" (oversat: Skønheden og udyret). Pete Dohertys daværende kæreste Kate Moss synger i øvrigt med på nummeret: "La Belle et la Bête".

Spor 
 "La Belle et la Bête" (feat. Kate Moss)
 "Fuck Forever"
 "Á Rebours"
 "The 32nd of December"
 "Pipedown"
 "Sticks & Stones"
 "Killamangiro"
 "8 Dead Boys"
 "In Love with a Feeling"
 "Pentonville" (The General and Pete Doherty)
 "What Katy Did Next"
 "Albion (sang)|Albion"
 "Back from the Dead"
 "Loyalty Song"
 "Up the Morning"
 "Merry Go Round"

Indierockalbum
Garagerockalbum
Album fra 2005
Nykøbing Len

Nykøbing Len var et af tre hovedlen på Lolland og Falster og omfattede Falsters Sønder Herred og Falsters Nørre Herred. I 1523 kom Femø under Nykøbing Len.

I 1662 blev det til Nykøbing Amt, som i 1803 indgik i Maribo Amt.

Lensmænd 

1488-1516 eller 1517 Oluf Holgersen Ulfstand
1523 Laurids Lauridsen Knob
1523-1526 Jørgen van der Wisch (Junge)
1526- Mogens Bille
1531-1534 Mogens Gøye
1555-1565 Jørgen Thygesen Brahe
1569- Peder Oxe til Nielstrup
1624-1626 Axel Knudsen Urne
1653-1657 Offe Skade
1657-1661 Christoffer Godskesen Lindenov

Len i Danmark
Falster
Erik Olufsen Gyldenstierne

Erik Olufsen Gyldenstjerne (død 1536) var en dansk lensmand.

Han var søn af Oluf Pedersen Gyldenstjerne til Estvadgård og Anne Rosenkrantz til Palsgård, der igen var en datter af Ludvig Nielsen Rosenkrantz og Kirsten Hack. Han kaldes ofte Hack både før og efter, at han tog navnet Gyldenstjerne.

Fra 1525-27 var han forlenet med Åstrup i Vendsyssel og kaldes også på denne tid kongens skænk. I 1527 blev han forflyttet til Engelborg ved Nakskov Fjord og fik i 1532 livsbrev herpå. Han havde fortsat forleninger på Lolland, da Grevens Fejde brød ud, men havde selv 1532 været med på toget til Norge mod Christian 2., og da Mogens Gyldenstjerne 9. juli samme år drog til Danmark med Christian 2., blev Akershus slot overdraget til Gyldenstjerne. Under Grevens Fejde havde Gyldenstjerne stor del i, at det søndenfjældske råd tidligt sluttede sig til Christian 3.. Selv blev han i 1535 med en flåde sendt til Danmark og deltog med Peder Skram i krigen mod lybeckerne. 

På grund af, at han aktivt havde arbejdet for at bevare forbindelsen med Danmark, havde han gjort sig meget forhadt af det norske selvstændighedsparti. Som Erik Hack var han også blandt de mænd, som almuen i Trondhjem, da de danskfødte rigsråder Vincents Lunge og Niels Lykke blev dræbt, dem 7. januar 1536 erklærede ”skulle straffes, hvor man dem kunne overkomme, fordi de mod Norges Lov havde kejset Konge og pålagt Skat”. Fra Trondhjem sendtes en af ærkebispens soldater, Einar Tjeld, mod Oslo og Akershus. Selv om Gyldenstjerne var omgivet af fjender på alle sider modstod han med sin ringe styrke Einar Tjelds angreb i forskellige træfninger, hvori han to gange selv blev såret. 

Han ilede derpå til Danmark for at underrette Christian 3. om ærkebispens forræderi, og den 15. maj 1536 er han på Eske Billes gård Vallens slot i Halland, men derefter forsvinder ethvert spor af ham. Efter et upålideligt sagn skulle han være bleven ”forgivet i Sverige”. Han var gift med Tyge Krabbes datter Olive; i følge en senere retssag havde han ”på sit yderste” givet hende ”nogen Sjælegave, Fæstensfæ og Morgengave”. På den baggrund er han formentlig død i hustruens nærvær lige efter brylluppet, og da formodentlig på Tyge Krabbes forlening Helsingborg Slot. I august 1536 fik Peder Hansen (Litle) alle de len i Norge, som Gyldenstjerne havde haft; inden det tidspunkt må Gyldenstjerne altså i hvert tilfælde være død.

Kilder 

 

Erik Olufsen
Danskere i 1500-tallet
Gabriel Gyldenstierne

Gabriel Gyldenstjerne (død 25. februar 1555 Restrup) var en dansk rigsråd. 
Han var søn af Henrik Knudsen Gyldenstjerne (død 1517). 

Han var lensmand på Københavns Slot 1535-36, den største del af denne tid dog formentlig kun af navn, derefter til sin død på Ørum i Thy som pantelen. Desuden havde han nogle år (til 1544) Hundslund Kloster i forlening. I 1536 deltog han i de forhandlinger, som førte til det biskoppelige slot Silkeborgs overgivelse til kongen. I 1543 var han en af de kommissærer, der på kronens vegne forhandlede med de jyske bønder, som i Grevens Fejde havde sluttet sig til Skipper Clement, om tilbagegivelsen af deres gårde. 

I 1548 fulgte han prinsesse Anna til hendes ægteskab med August af Sachsen. Han fik sæde i rigsrådet omkring 1549. Han var en velstående mand, der ofte måtte hjælpe regeringen i dens pengenød med lån. Han døde 1555 på Restrup, og i den nærliggende Sønderholm Kirke rejstes der et monument over ham af enken, Kirstine Friis, datter af Jep Friis til Lyngholm og enke efter Holger Holgersen Rosenkrantz (død 1534). Ægteskabet med hende, der blev indgået 1537 og var barnløst, bragte ham i en langvarig retlig strid med hendes første mands slægt. Hun døde 16. maj 1565.

Kilder

Eksterne henvisninger 
 

 
 
Rigsråder fra Danmark
Gabriel
Danskere i 1600-tallet
Jerup

Jerup er en mindre by i Vendsyssel med , beliggende ca. 12 kilometer nordvest for Frederikshavn. Byen ligger ud til Aalbæk Bugt, Kalmer Rimmer og Jerup Hede. Jerup hører til Frederikshavn Kommune og er beliggende i Region Nordjylland.

Etymologi 
Navnet Jerup viser, at der er tale om en udflytterbebyggelse, en -torp.

Historie 
Byens historie kendes tilbage til ca. 1552, hvorfra den oprindelige bebyggelse med strandgårde stadig kan opleves – særligt ved nedkørsel mod stranden ad Fredborgvej.

Jerup bestod i 1682 af 16 gårde og 9 huse med jord. Det samlede dyrkede areal udgjorde 180,6 tønder land skyldsat til 33,27 tønder hartkorn. Dyrkningsformen var græsmarksbrug uden tægter.

Stationsbyen 
I 1875 omtales byen som "Jerup med Skole og Veirmølle". I 1890 blev den lokale jernbane åbnet og dermed muligheden for en lokal byudvikling. Omkring århundredeskiftet beskrives byen således: "Jerup med Filialkirke, Skole, Forsamlingshus, Mølle og Jærnbanestation".

Jerup stationsby udviklede sig langsomt: i 1950 havde byen 388 indbyggere, i 1955 366, i 1960 475 indbyggere og i 1965 661 indbyggere.

I 1948 blev Kragskovhede Statsfængsel opført vest for byen i Kragskovhede, tilførte en del nye beboere og arbejdspladser.

Efter kommunalreformen i 1970 
I dag besøges byen især om sommeren af personer på vej til Skagen. Mange gør ophold i byen for at besøge et af flere spisesteder, se den unikke natur hvor især Egekrattet skal nævnes, besøge Danmarks vel nok mest børnevenlige strand, eller benytte sig af en af de mange overnatningsmuligheder.

For fastboende er der ikke længere mulighed for dagligvarehandel men gode transportmuligheder til nærmeste større by, Frederikshavn og de nærliggende byer Aalbæk mod nord samt Strandby og Elling mod syd.

Skolen, som lukkede 30/6 2015 er med sin tilhørende idrætshal samlingspunkt for mange aktiviter i byen, hvor bl.a. jerupaftenen kan nævnes.
Denne aften samles en stor del af byens borgere til fællesspisning hvorefter der er aktiviteter for børn som for voksne.

Jerup Borgerforening er byens officielle, ikke-politiske organ.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 

 Frederikshavn Kommune

Se også 
 Jerup Kirke
 Tolshave
 Kalmar Rimmer
 Natura 2000-område nr. 3 Jerup Hede, Råbjerg og Tolshave Mose

Byer i Frederikshavn Kommune
Cutty Sark

Cutty Sark var en berømt skotsk klipper, bygget i 1869 i Clyde. Skibet, der blev bygget til at sejle te fra Kina, var et af de hurtigste lastførende sejlskibe der nogensinde har eksisteret. Det har fungeret som museumsskib i en tørdok i Greenwich i England.

Skibet er opkaldt efter en "kort særk", som bl.a. bæres af en heks i digtet Tam o' Shanter af den skotske nationalpoet Robert Burns.

Branden 
Den 21. maj 2007 brød skibet i brand. I første omgang så branden meget omfattende ud. På det tidspunkt branden brød ud var skibet under renovering og var skilt ad, og ca. halvdelen af skibets dele var andre steder for at blive renoveret. Af de dele der var på brandstedet var det fortrinsvis midten af skibet, der var brændt væk. Der er mistanke om at branden er påsat.

Referencer

Eksterne henvisninger 

 Om Cutty Sark på Royal Museums Greenwichs fælles side 

Skibe fra Storbritannien
Greenwich
Londons historie
Skotland
Haugård

Haugård eller Havgård er en lille hovedgård, som lå under Dalum Kloster i middelalderen. Haugård var en avlsgård under Halsted Kloster fra 1719 til 1919. Gården ligger i Utterslev Sogn, Lollands Nørre Herred, Maribo Amt, Ravnsborg Kommune. Hovedbygningen er opført i 1857.

Haugård Gods er på 167 hektar

Ejere af Haugård 

 (1450-1536) Dalum Kloster
 (1536-1583) Kronen
 (1583-1589) Rudbek Pors
 (1589-1604) Erik Mogensen
 (1604-1616) Laurids Grubbe
 (1616-1622) Jesper Grubbe
 (1622-1635) Holger Bille
 (1635-1636) Erik Pors
 (1636-1662) Lage Bille
 (1662-1686) Vincens Bille
 (1686-1719) Kronen
 (1719-1726) Jens baron Juel-Vind 
 (1726-1776) Jens baron Krag-Juel-Vind 
 (1776-1815) Carl greve Krag-Juel-Vind-Friis 
 (1815-1838) Carl Ludvig greve Krag-Juel-Vind-Friis 
 (1838-1885) Frederik Julius greve Krag-Juel-Vind-Friis 
 (1885-1907) Jens Christian greve Krag-Juel-Vind-Friis 
 (1907-1919) Frederik greve Krag-Juel-Vind-Friis 
 (1919) Maribo Amts Udstykningsforening
 (1919-1926) Carl Laurentius Schebye
 (1926-1927) Østifternes Landhypotekforeningen
 (1927-1949) N. P. Boysen
 (1949-1960) Enke Fru S. J. Boysen
 (1960-) Knud L. Boysen

Ekstern henvisninger 
 Havgaard - fra Dansk Center for Herregårdsforskning

Kilder 
J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
True Romance

True Romance er en amerikansk film fra 1993, skrevet af Quentin Tarantino og instrueret af Tony Scott. Filmen handler om Clarence (Christian Slater) og Alabamas (Patricia Arquette) rejse gennem USA på flugt fra skruppelløse gangstere, som de har stjålet en større sending kokain fra.

Medvirkende 
 Christian Slater
 Patricia Arquette
 Val Kilmer
 Gary Oldman
 Brad Pitt

Eksterne henvisninger 
 

Amerikanske film fra 1993
Actionfilm fra USA
Actionfilm fra Frankrig
Franske film fra 1993
Jan


Jan er et drengenavn, der stammer fra tysk/frisisk som kortform til Johannes. Det er i nyere tid et meget brugt navn i Danmark, og i 2010 bar 40.043 danskere navnet ifølge Danmarks Statistik.

Kendte personer med navnet 
Jan Boye, dansk politiker, borgmester og håndbolddommer.
Jan Piet Schønheyder van Deurs, dansk journalist.
Jan Elhøj, dansk komiker og tv-vært.
Jan Garbarek, norsk jazzmusiker.
Jan Gintberg, dansk stand-up-komiker.
Jan Guillou, svensk forfatter.
Jan Heintze, dansk fodboldspiller.
Jan Hertz, dansk skuespiller og instruktør.
Jan Hus, böhmisk reformator.
Jan Johansson, svensk jazzmusiker og -komponist.
Jan Kjærstad, norsk forfatter.
Jan Koller, tjekkisk fodboldspiller.
Jan Lindhardt, dansk biskop og forfatter.
Jan Magnussen, dansk racerkører.
Jan Masaryk, tjekkoslovakisk statsmand.
Jan Mølby, dansk fodboldspiller og -kommentator.
Jan Nielsen, dansk sanger og musiker.
Jan Bonde Nielsen, dansk forretningsmand.
Jan Petersen, dansk politiker og faglig sekretær.
Jan Pytlick, dansk håndboldtræner.
Jan Stage, dansk journalist og forfatter.
Jan Trøjborg, dansk politiker og tidligere minister.
Jan Ullrich, tysk cykelrytter.
Jan Vermeer, hollandsk maler.
Jan Øberg, dansk freds- og fremtidsforsker.

Navnet anvendt i fiktion 
Jan-bøgerne er en serie på 82 drengebøger skrevet af Knud Meister og Carlo Andersen.
Jan går til filmen er en film, der er baseret på ovennævnte drengebøger.

Andre anvendelser 
Sankt Jan er den danske betegnelse for en af de tre øer i De dansk vestindiske øer; på engelsk kendes den under navnet Saint John.
Jan Mayen er en norsk ø beliggende i Nordatlanten. Den er opkaldt efter den hollandske hvalfanger Jan Jacobsz May, der opdagede øen i 1614.

Referencer 

Drengenavne
Wish You Were Here

Wish You Were Here er Pink Floyds konceptalbum fra 1975, som praktisk talt var dedikeret til bandets tidligere guitarist Syd Barret. Han var nogle år forinden blevet smidt ud på grund af hans manglende evne til at gennemføre en koncert uden at spille forkerte sange i løbet af koncerten; denne manglende evne var en direkte årsag af hans psykiske lidelser som han havde pådraget sig gennem forskellige stoffer. Albummet havde samtidig den svære rolle at skulle leve op til det altoverskyggende album Dark Side of the Moon.

Omdrejningspunktet er altså Syd Barret, som da også tydeligt høres i numrene Shine On You Crazy Diamond og Wish You Were Here. Eksempelvis ses her teksten fra de første to verselinjer af Shine On You Crazy Diamond.

Noter 

Pink Floyd-album
Album fra 1975
Biimplikation

Biimplikation er en betegnelse i logik og matematik for et udsagn eller en funktion, der resulterer i værdien sand, når begge operander har samme sandhedsværdi. Dette betyder at enten er begge operander sande eller begge falske. 

I logik skrives en biimplikation
 
og læses: Det er tilfældet at P hvis og kun hvis det er tilfældet at Q. Det skal således forstås at P gælder kun hvis Q gælder men samtidigt også omvendt at Q gælder kun hvis P gælder. Det sidste kan skrives med symboler: (Q ⇒ P og P ⇒ Q )  () .

Operanderne P og Q siges at være ækvivalente (eller logisk ækvivalente); i matematikken betyder det at operanderne udtrykker det samme fænomen på forskellige måder.

Biimplikation er transitiv. Dvs hvis P  Q og Q  W gælder P  W.

Biimplikation bliver også skrevet som fraserne dobbelt implikation, hvis og kun hvis (engelsk if and only if - hyppigt forkortet til iff), hviss, når og kun når, netop hvis, netop når og ensbetydende med. Biimplikation kan skrives med symbolerne "", "⇄", "↔" eller "≡".

Definition
Sandhedstabellen for P  Q er som følger - sidste søjle (S=sand, F=falsk):

Sandhedstabellen for P  Q er ækvivalent med det som produceres af en XNOR-gate (NOT af en XOR-gate) - og det modsatte af hvad der produceres af en XOR-gate.

Biimplikation i matematik 
Et typisk eksempel på anvendelse af biimplikation er i matematik for at illustrere at to ligninger har ækvivalente løsningsmængder. F.eks. kan man illustrere at ligningen  har samme løsningsmængde som  ved at skrive:
 .

Se også 
 Logisk operator
 Ækvivalens

Referencer 

Logik
Lyse Kloster

Lyse Kloster var et cistercienserkloster, og resterne af det ligger ved Lysefjorden 27 km syd for Bergen i Os kommune i Norge. Klosteret blev grundlagt i 1146 af munker fra Fountains Abbey i England og var i funktion frem til 1536.

Ruinerne efter klosteranlæget er så godt bevaret at de kan give en fornemmelse af hvordan kirken og to af fløjene har vært udformet. Kirken er enskibet med to sidekapeller på hver side af koret. Indvendig måler den ca. 40×90 m. Den har haft flere portaler som fortæller om klosterets forskellige funktioner: en som fører fra skibet ud i det fri i vest, en som gik ud til klostergangen, en som kan have haft forbindelse til vestfløjen hvor lægbrødrene holdt til , en som gik fra koret til kirkegården via nordre kapel, og endelig en som førte til søndre kapel og videre op af nattrappen til munkenes sovesal i østfløjens overetage.

Efter det traditionelle mønster lå kapitelsalen i østfløjen, nærmest kirken. To portaler fra korsgangen førte ind i det rigt udformede rum, som den gang var hvælvet. Videre kom det smalle parlatorie, før passagen ud fra klostergården til bygningerne udenfor selve anlægget. Fra gangen var der adkomst til et stort rum for enden af østfløjen. Dette kan have været dagrummet; munkenes arbejdsrum.

Sydfløjen er ikke så enkel at tolke fordi rester efter flere ombygninger er bevaret, og 
hvordan en eventuel vestfløj kan have set ud ved vi ikke i dag.

Klostergården er næsten 20 m i kvadrat. Den har været omgivet af en arkaderække med rundbuede åbninger og dobbeltstillede søjler som står på en lav mur. Denne stammer fra sidste halvdel af 1100-tallet. Både den generelle udformning og rummenes funktion ser ud til at følge det traditionelle mønster for et cistercienserkloster. Dette gælder også ikonografien i kapitelsalene som er bevart.

Eksterne henvisninger 

 
 Norske klostre i middelalderen
 Foto 
 Foto og beskrivelse 
 NRK-program om Lyse Kloster

Litteratur 
 Årboken til Foreningen til Norske Fortidsminnesmerkers Bevaring (1987)

Norges historie
Romerskkatolske kirke i middelalderen
Ruiner i Norge
Rettet acyklisk graf

En rettet acyklisk graf eller orienteret acyklisk graf (eng. directed acyclic graph, kaldet dag eller DAG), er i datalogien og matematikken en rettet graf uden (rettede) kredse. Dvs. for enhver knude v, er der ingen ikke-tom rettet sti, som både starter og slutter i v.

Terminologi 

En kilde (source) er en knude uden indgående kanter, mens et dræn er en knude uden udgående kanter. En endelig rettet acyklisk graf har mindst en kilde og mindst et dræn.

Længden af en endelig rettet acyklisk graf, er længden (antallet af kanter) af den længste rettede sti.

Eksempler på rettede acykliske grafer 

Grafteori